《秋风变》
宋代·白玉蟾

一从佳人去，念念思杳魂。
顷刻不离怀，梦寐常温温。
幽人非好不，脂粉何万群。
良马只一鞍，好花只一春。
流水去不返，青霄徒白云。
香魂在九泉，夫岂不酸辛。
人间尚寂寂，阴府复何言。
造物略不悲，苍天不我怜。
南风复西风，景物易变迁。
独有一雨心，朝暮佳人边。
幽冥不可诘，宁忍度岁年。
此身当如何，何当委荒烟。
若夫世间人，岂知道义坚。
孤然不自惜，怅望瑶台仙。
置之勿复道，时时泪涟涟。
不堪酒醒时，月下与风前。
有梦梦不成，所思长县县。
万里亦可到，一死今杳然。
相忆而自叹，苍天复苍天。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。